es nl lv ckb sv lv lv sl lv lv lv lv en eo nl lv lv lv ckb sv lv lv lv sl nl lv fr tr lv lv lv lv fr lv lv lv lv lv lv lv lv en lv lv lv lv fr lv lv lv lv lv fi lv lv lv nl lv lv lv lv nl lv lv cs lv lv lv lv lv lv lv lv lv lv lv lt lv sv en lv lv lv lv eu en lv lv lv lv lv lv lv lv
Andrievs Niedra - Dirty Deal Teatro
Dirty Deal TeatroJaunumiTelpu nomaInformācija apmeklētājiemAtbalstītāji
Izrādes ilgums: 1h 40 min
Jau vairākas paaudzes uzaugušas, ticot idejai, ka Latvijas valsts dibināšana 1918. gada 18. novembrī bija tā laika labākais vai vienīgais iespējamais risinājums, kas mūsu valsti varēja aizvest pie demokrātiskajām vērtībām, ar kurām mēs varam lepoties šodien. Iespējams, tas bija labākais risinājums, skatoties no šodienas skatpunkta, taču ne vienīgais.
Par izrādi stāsta dramaturgs Kārlis Krūmiņš: Vai man ir gadījies, ka mēģinot kādu problēmu atrisināt, es it kā daru visu iespējamo, bet beigās attopos vēl dziļākos sūdos kā līdz tam? Andrievam Niedram ir, un par to mēs viņu vēl šodien pieminam ar tautas nodevēja vārdu. Šī izrāde būs trilleris par to, kā radās mūsu valsts. Un lai arī gribētos ticēt, ka tās dibināšana un Brīvības cīņas bija skaists varoņu un ideju laiks, ka mūsu vēsture tik tīra ir kā dimanta oliņa, kurai it neviens melnumiņš nav pieķēries, tomēr var izrādīties, ka īstenībā ir citādāk.
Izrāde tikusi nominēta “Spēlmaņu nakts 2015/2016” balvai kategorijā “Gada sasniegums oriģināldramaturģijā”
Izrādes tuvākajā laikā nav ieplānotas.Aicinām Jūs sekot informācijai mūsu sociālajos tīklos vai pieteikties teātra jaunumiem e-pastā.
Valters Sīlis, Emīls Kivlenieks
Izrāde ir viegla un smieklīga. Izrāde ir sarežģīta un pamatīga. Soli pa solim abi aktieri iziet rakstnieka, mācītāja, domājoša cilvēka Andrieva Niedras ceļu, meklējot kompromisa galus neatšķetināmajā interešu, varas, nacionālo un personisko vājību kamolā, ko sauc par Latvijas valsts dibināšanu. (..) Tas ļauj gluži fiziski ielīst varoņa ādā, ne uzzināt, bet sajust, kā ir, kad vēstures ritenis pārbrauc pāri, laužot ribas, ko maksā saglabāt pašcieņu, iedzītam stūrī. Un saprast, ka vienas patiesības nav.
Latvijas Avīze, 8. marts 2016
Bravo! Ir tapis saviļņojošs juku laiku svētā stāsts, kurā pameklējot var atrast visas trīs beatifikācijas fāzes: ir ticības pārbaudījums, ir tikumiskā pašaizliedzība, ir brīnumdarbs. Un arī morāles mācība. Izrādes anotācijā “Andrievs Niedra” pieteikts kā stāsts par Latvijas valsts tapšanu. Un šai stāstā bijuši ne tikai parādes momenti, bet arī politiskas rīvēšanās rezultātā netaisni salauzti likteņi.
delfi.lv, 22. decembris 2015
Izrādes iespaidīgākais aspekts ir tās vizuālais tēls – scenogrāfs Uģis Bērziņš kopā ar gaismu mākslinieku Lauri Johansonu ir radījuši spokainu un tumšu pasauli, kurā atdzīvojas pagātnes rēgi un politisko mītu gari. Izrādes dramaturgs un aktieris Kārlis Krūmiņš ir izveidojis simpātisku un dzīvīgu Andrieva Niedras tēlu, kurš komunicē ne tikai ar Emīla Kivlenieka dažādajiem varoņiem, bet arī ar skatītājiem.
ugisseglins.lv, 15. augusts 2016
Izrādes vēsturiskais ekskurss mudž no faktiem, izsmalcinātas, asprātīgas retorikas, taču paliekošais ir kas cits, – tie tik tikko tveramie tēli, kas raisās skatītāja apziņā un tai burzguļošanai piešķir jēgu.
Satori.lv, 2. februāris 2016
Emīls Kivlenieks ne tikai skaisti dzied, bet arī veikli, gluži kā cepures, maina atveidojamās darbības personas, dažkārt pastiprinot raksturīgās iezīmes ar kādu rekvizītu – matu ezīša imitāciju Ulmanim, karavīra cepuri militāristiem. Abu aktieru saspēlei šķiet interesanti sekot arī tad, ja Kivlenieka atveidotās daudzās darbības personas ne visas ir atpazīstamas un ne visu vieta un loma Latvijas vēsturē ir zināma.
Kultūŗas Diena, 11. janvāris, 2016
Stāsti ir vairāki. Protams, par cilvēka izvēli vai tās neiespējamību ekstrēmā situācijā. Par indivīda lomu politikā un vēstures gaitā.
Sajūtu vēstniecība, 15. janvāris 2016
Kārlis Krūmiņš, kurš izrādē skatītāju priekšā iedzīvina Andrievu Niedru, lutina ar spēles vieglumu un rada cilvēku. Paskaidrošu – līdz šim manā apziņā Andrievs Niedra ir gulējis kā fakts. Aktieris tam piešķir vaibstus, motivāciju, rīcību, humoru. Nē, piešķir nav labs vārds. Viņš to atdzīvina. Iedzīvina.
Privātuma politikaSīkdatņu politikaIzrāžu arhīvs
Piesakies DDT jaunumiem e-pastā
Piesakies DDT jaunumiem e-pastā
© Dirty Deal Teatro
Dirtydealteatro.lv tiek izmantotas sīkdatnes. Tās ļauj jums ērti lietot vietni, bet mums analizēt apmeklējumu. Mēs neizmantojam reklāmai nepieciešamās sīkdatnes!
Funcionālās sīkdatnes: Šīs sīkdatnes ir nepieciešamas, lai lapa darbotos.
Statistikas sīkdatnes: nepieciešamas, lai mēs varētu analizēt, kā apmeklētāji lieto mūsu lapu un uzlabot to.